Mažeikių lopšelis – darželis „Buratinas“

**Projektas „Mūsų vaikystės pieva“**

**Idėjos apibrėžimas**. Šiame išmaniųjų technologijų amžiuje vaikai mažai praleidžia laiko lauke. Stebimas didelis aktyvaus judėjimo stygius, blogėja vaikų regėjimas. Pagrindinis vaikų žaidimas namuose tampa kompiuteriai, televizoriai, mobilieji telefonai.

Todėl ir kilo idėja, parodyti vaikams, kad ir lauke galima smagiai leisti laiką: stebėti gamtą, rinkti vaistažoles, sportuoti, šokti, žaisti, skaičiuoti, pažinti raides ir negi piešti.

**Tikslas.** **Suteikti vaikams galimybę kuo ilgesnę laiko dalį praleisti gryname ore.**

**Uždaviniai:**

* Sudaryti sąlygas ugdymo veiklos organizavimui lauke bet kokiu oru (supažindinti tėvelius su projektu, jų pagalba vaikus aprūpinti tinkama apranga, skėčiais).
* Paruošti priemones, inventorių, erdves veiklos vykdymui.
* Siekti populiarinti vaikų ir visos bendruomenės buvimą lauke, ieškoti naujų veiklos formų sveikatos, gamtosaugos ir meninio ugdymo procese.

**Dalyviai:** priešmokyklinukai (10 ir 11 gr. ugdytiniai ) 6-7 metų vaikai, jų tėveliai, bendruomenė

**Trukmė:** 1 mėnuo, **pradžia 2016-09-16 iki 2016-10-14)**

**Vieta:** lopšelio – darželio kiemas, Ventos paupys, „Sodų“ skverelis, stadionas, parkas.

**Sąlygos ir priemonės:** sportinis inventorius, lauko žaislai, molbertai, piešimo priemonės, skėčiai, muzikos instrumentai, vanduo.

**Galimi partneriai:** Mažeikių visuomenės sveikatos biuras, sporto mokyklos treneriai, tėveliai.

**Laukiami rezultatai:** gerės vaikų savijauta, psichinė ir fizinė sveikata, stiprės imunitetas, patirs teigiamų emocijų. Įgys patirties, kaip smagiai leisti laiką lauke, plėsis partnerystė, bendradarbia-vimas.

**Visa tai darysime gryname ore, nežiūrint kokios bus oro sąlygos**.

 „Nėra blogo oro, yra tik bloga apranga“, todėl ir lietus mūsų neišgąsdins. Į lauką kviesime ne tik vaikus, o ir jų tėvelis bei įstaigos darbuotojus bendroms veikloms. Į grupes vaikai grįš tik pavalgyti ir pamiegoti pietų miegelio.

**Tėvelių prašytume:**

Pasirūpinti, kad vaikai turėtų:

* guminius batukus;
* patogius rūbelius, kuriuos vaikai nebijotų sutepti;
* neperšlampamą ploną apsiaustą (ar striukę) ir skėtį, jei kartais užkluptų lietus;
* buteliuką vandens;

Mieli tėveliai, jei gebate vaidinti, sportuoti ar organizuoti smagią treniruotę, arba galite pasiūlyti susitikimą su įdomia asmenybe, siūlykite. Lauksime Jūsų idėjų bei aktyvaus dalyvavimo projekte.

 ORGANIZATORIAI